ชี้ โอกาสน้อยมาก ได้ตัว เสี่ยอ้วน กลับไทยดำเนินคดี วันนี้ 
ชี้ โอกาสเป็นไปได้น้อยมาก ได้ตัว เสี่ยอ้วน ผู้ต้องหาฆ่าน้องสปาย และน้องฟอส ที่เขาชีจรรย์ กลับไทยดำเนินคดีในวันนี้ เพราะติดกระบวนการกฎหมายของกัมพูชา สื่อฯ ไม่ต้องรอ ให้รอฟังแถลงของผบ.ตร. อย่างเดียวว่าจะได้ตัวเมื่อใด,วันที่ 17 ส.ค. ผู้สื่อข่าวทีมเจาะประเด็นไทยรัฐออนไลน์ ได้โทรศัพท์ ไปสอบถาม ความคืบหน้าคดี เสี่ยอ้วน หรือ นายปัญญา ยิ่งดัง ผู้ต้องหาฆ่า น.ส.ปวีณา นาเมืองรักษ์ หรือ สปาย อายุ 20 ปี และนายอนันตชัย จริตรัมย์ หรือฟอส อายุ 20 ปี ที่เขาชีจรรย์ จังหวัดชลบุรี หลบหนีไปกัมพูชา และกำลังนำตัวมาดำเนินคดีที่ไทย กับผู้บังคับบัญชาระดับสูงของสำนักงานตำรวจแห่งชาติ (ไม่ขอเปิดเผยชื่อ) โดยยืนยัน ว่า กระบวนตามกฎหมายกัมพูชายังไม่เสร็จสิ้น ดังนั้นสื่อมวลชนยังไม่ต้องรอว่า จะสามารถส่งตัวเสี่ยอ้วนกลับมาไทยได้ในวันนี้หรือไม่ โอกาสเป็นไปได้น้อยอย่างแน่นอน ดังนั้น ขอให้ติดตาม พล.ต.อ.จักรทิพย์ ชัยจินดา ผู้บัญชาการตำรวจแห่งชาติ (ผบ.ตร.) แถลงข่าวความคืบหน้าอย่างเป็นทางการ จะแน่นอนที่สุด ว่า จะได้ตัวเสี่ยอ้วนกลับไทยมาดำเนินคดีตามกฎหมายเมื่อใด,ทั้งนี้ สืบเนื่องจากช่วงที่ผ่านมา(17 ส.ค.) ที่ผ่านมา พล.ต.อ.จักรทิพย์ ชัยจินดา ผบ.ตร. เปิดเผยถึงความคืบหน้าคดี เสี่ยอ้วน หรือ นายปัญญา ยิ่งดัง ผู้ต้องหาฆ่า น.ส.ปวีณา นาเมืองรักษ์ หรือ สปาย อายุ 20 ปี และนายอนันตชัย จริตรัมย์ หรือฟอส อายุ 20 ปี ที่เขาชีจรรย์ จังหวัดชลบุรี หลบหนีไปกัมพูชาและกำลังนำตัวมาดำเนินคดีที่ไทย ว่า ขณะนี้ พล.ต.อ.สุชาติ ธีระสวัสดิ์ จเรตำรวจแห่งชาติ เดินทางไปยังประเทศกัมพูชาเป็นครั้ง 2 เพื่อประสานขอรับตัวนายปัญญา หรือเสี่ยอ้วน ผู้ต้องหากลับมาประเทศไทย,ขณะที่ เสี่ยอ้วน ยังอยู่ในการควบคุมตัวของประเทศกัมพูชา เนื่องจากยังติดขั้นตอนทางธุรการ ไม่ขอลงลึกในรายละเอียด ยังไม่ยืนยันได้ว่า จะสามารถนำเสี่ยอ้วนกลับมาประเทศได้ ภายในวันนี้หรือไม่ แต่ถ้านำตัวกลับมาวันนี้ได้ก็จะนำมาแถลงให้สื่อมวลชน ประชาชนทราบ โดยจะแถลงข่าวอีกครั้ง และตนพร้อมจะตอบทุกคำถาม
ชี้ โอกาสเป็นไปได้น้อยมาก ได้ตัวเสี่ยอ้วนผู้ต้องหาฆ่าน้องสปาย และน้องฟอส ที่เขาชีจรรย์ กลับไทยดำเนินคดีในวันนี้ เพราะติดกระบวนการกฎหมายของกัมพูชา สื่อฯไม่ต้องรอ ให้รอฟังแถลงของผบ.ตร. อย่าง
เสี่ยอ้วน,เสี่ยอ้วนกลับไทย,ปัญญา ยิ่งดัง,ข่าวร้อน,สปาย,ข่าวทั่วไป